Titova pećina Plahovići
<s>Titova pećina Plahovići, nalazi se u blizini mjesta Plahovići (Kladanj) kod Kladnja.</s><s>Ova Titova pećina se nalazi u srcu Hrasnika.</s><s>Okružena je Babinom stijenom i Gradinom, a licem je okrenuta prema plahovitoj Drinjači.</s>

<s>To je pećina u kojoj je za vrijeme narodonooslobodilačkog rata u junu 1943. godine boravio vrhovni komandant Tito za vrijeme borbi za oslobođenje Kladnja i ostalih mjesta Istočne Bosne.</s>

<s>Ova pećina je, po ranijem Zakonu o zaštiti prirode (  Službeni list SRBiH  broj 4/65. ), proglašena Memorijalnim spomenikom prirode.</s>

<s>Historija</s>

<s>Na područje Kladnja Tito dolazi 26. og juna nakon žestokih borbi na Sutjesci i nakon njegovog ranjavanja.</s><s>Boravak u Kladnju iskoristio je da se odmori i zaliječi ranu.</s><s>Usljed opasnosti od neprijateljske avijacije Tito prelazi iz Kladnja 01. jula 1943. godine ujutro u zaselak Plahovići, zapadno od Kladnja.</s><s>Danju radi u jednoj pećini (danas se zove Titova pećina), a noćiva u kući Muje Mazalovića.</s><s>Ta kuća i danas odolijeva zubu vremena i svojom starinom predstavalja interesantan primjer stare bosanske gradnje .</s>

<s>Za vrijeme Titovog boravka u pećini, mještani Plahovića svaki dan su Titu i njegovoj pratnji blizu pećine donosili ručak.</s><s>U tom zaseoku s Titom su se nalazili članovi Vrhovnog štaba NOV I POJ, Izvršni odbor AVNOJ-a, Britanska vojna misija i pjesnik Vladimir Nazor.</s><s>U pisanim dokumentima iz tog perioda stoji da je tu Tito se članovima CK KPJ i Izvršnog odbora AVNOJ pisao načela odluka koje su krajem 1943. godine donesene na zasjedanju AVNOJ-a i ZAVNOBiH-a.</s>

<s>Svojom Rezolucijom na Osnivačkoj skupštini i Proglasom narodima Bosne i Hercegovine u noći 25./26. novembra 1943. u Mrkonjić Gradu, ZAVNOBiH je poslije 480 godina obnovio državnost Bosne i Hercegovine, potvrdio njen istorijsko-politički i državno-pravni individualitet i formirao federalnu Bosnu i Hercegovinu (praktično državu).</s>

<s>Predveče 11.jula Tito sa kolonom Vrhovnog štaba odlazi iz sela Plahovići pravcem Kladanj-Gojsalići-Prijevor-Dole i nakon 8 sati marša stiže u selo Turalići, 14 km zapadno od Vlasenice gdje se zadržava dva dana.</s><s>U selu Turalići generali sekretar KPJ Josip Broz Tito 12. jula 1943. godine obavještava Pokrajinski komitete KPJ za Bosnu i Hercegovinu da je Odluka CK KPJ da za političkog sekretara PK KPJ za BiH bude postavljen Đuro Pucar.</s>

<s>Danas se o ovim spomenicima brinu i iste održavaju Udruženje antifašista i boraca NOOR-a Općine Kladanj i Udruženje  Josip Broz Tito  Kladanj.</s><s>Manifestacija "Dani Titove pećine" prerasla je u tradicionalnu i održava se svake godine zadnje subote u mjesecu junu u znak sjećanja na značajne historijske datume iz perioda NOOR-a 1941-45.</s><s>Okuplja veliki broj građana Kladnja, ali i članova udruženja antifašista i boraca NOR-a sa područja Tuzlanskog kantona.</s><s>Put koji vodi prema Titovoj pećini u naseljenom mjestu Plahovići u općini Kladanj svečano je pušten u upotrebu.</s><s>Svečano je otkrivena i spomen ploča u znak sjećanja na lik i djelo Josipa Broza Tita,</s>

<s>Reference</s>

<s>Vanjske veze 
 Titova pećina 
 Put do pećine
 Pećina i kuća u Plahovićima</s>

<s>Pećine u Bosni i Hercegovini
Kladanj</s>

